CELEX: 32011D0416
Language: lv
Date: 2011-07-14 00:00:00
Title: 2011/416/ES: Komisijas Īstenošanas lēmums ( 2011. gada 14. jūlijs ), ar ko apstiprina konkrētas grozītās dzīvnieku slimību un zoonožu izskaušanas un uzraudzības programmas 2011. gadam un groza Lēmumu 2010/712/ES attiecībā uz Savienības finansiālo ieguldījumu konkrētām programmām, kas apstiprinātas ar minēto lēmumu (izziņots ar dokumenta numuru C(2011) 4993)

15.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 185/77
            
         KOMISIJAS ĪSTENOŠANAS LĒMUMS
   (2011. gada 14. jūlijs),
   ar ko apstiprina konkrētas grozītās dzīvnieku slimību un zoonožu izskaušanas un uzraudzības programmas 2011. gadam un groza Lēmumu 2010/712/ES attiecībā uz Savienības finansiālo ieguldījumu konkrētām programmām, kas apstiprinātas ar minēto lēmumu
   (izziņots ar dokumenta numuru C(2011) 4993)
   (2011/416/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 27. panta 5. un 6. punktu,
   tā kā:
   
               (1)
            
            
               Lēmumā 2009/470/EK noteiktas procedūras, ar ko reglamentē Savienības finansiālo ieguldījumu programmām, kas paredzētas dzīvnieku slimību un zoonožu izskaušanai, kontrolei un uzraudzībai.
            
         
               (2)
            
            
               Komisijas 2008. gada 25. aprīļa Lēmumā 2008/341/EK, ar ko nosaka, kādiem Kopienas kritērijiem atbilst valsts programmas par atsevišķu dzīvnieku slimību un zoonožu apkarošanu, kontroli un uzraudzību (2), paredzēts, ka dalībvalstu iesniegtajām programmām jāatbilst vismaz minētā lēmuma pielikumā noteiktajiem kritērijiem, lai tās varētu apstiprināt kā Savienības finanšu pasākumus.
            
         
               (3)
            
            
               Komisijas 2010. gada 23. novembra Lēmumā 2010/712/ES, ar ko apstiprina tās gada un daudzgadu programmas un Savienības finansiālo ieguldījumu konkrētu dzīvnieku slimību un zoonožu izskaušanai, kontrolei un uzraudzībai, ko dalībvalstis iesniegušas 2011. gadam un turpmākajiem gadiem (3), apstiprinātas konkrētas valstu programmas un noteikta Savienības finansiālā ieguldījuma likme un maksimālais apmērs katrai programmai, ko iesniegušas dalībvalstis.
            
         
               (4)
            
            
               Spānija iesniedza infekciozā katarālā drudža uzraudzības un izskaušanas grozīto programmu, lai pēc šīs slimības uzliesmojumiem dažos reģionos ieviestu obligāto vakcināciju pret 8. serotipu.
            
         
               (5)
            
            
               Slovākija iesniedza trakumsērgas izskaušanas grozīto programmu, lai pēc šīs slimības gadījumu konstatēšanas Polijas pierobežas apgabalos paplašinātu zonu, kurā tiek izplatītas ēsmas.
            
         
               (6)
            
            
               Polija un Somija iesniedza trakumsērgas izskaušanas grozītās programmas, lai tajās iekļautu orālās vakcinācijas pasākumus to trešo valstu konkrētos apgabalos, kuras robežojas ar Savienību, ar nolūku pasargāt Savienību no trakumsērgas ienešanas, inficētiem savvaļas dzīvniekiem šķērsojot kopējās robežas.
            
         
               (7)
            
            
               Komisija ir izvērtējusi Spānijas, Polijas, Slovākijas un Somijas iesniegtās grozītās programmas gan no veterinārā, gan finansiālā viedokļa. Tika atzīts, ka šīs programmas atbilst attiecīgajiem Savienības tiesību aktiem veterinārijas jomā, un jo īpaši Lēmumā 2008/341/EK izklāstītajiem kritērijiem.
            
         
               (8)
            
            
               Tādēļ Spānijas, Polijas, Slovākijas un Somijas iesniegtās programmas būtu jāapstiprina.
            
         
               (9)
            
            
               Lēmumā 2010/712/ES paredzēts Savienības finansiālais ieguldījums Slovākijai tiem orālās vakcinācijas pasākumiem, kuri iekļauti gada programmā trakumsērgas izskaušanai minētajā dalībvalstī un kuri īstenoti kaimiņos esošo trešo valstu pierobežas apgabalos. Turklāt minētajā lēmumā paredzēts Savienības finansiālais ieguldījums Lietuvai tiem orālās vakcinācijas pasākumiem, kuri iekļauti daudzgadu programmā trakumsērgas izskaušanai minētajā dalībvalstī un kuri īstenoti kaimiņos esošo trešo valstu pierobežas apgabalos.
            
         
               (10)
            
            
               Tādēļ ir lietderīgi paredzēt Savienības finansiālo ieguldījumu arī tām Polijas un Somijas trakumsērgas izskaušanas programmu daļām, kuras īsteno to kaimiņos esošo trešo valstu pierobežas apgabalos, kas robežojas ar Savienību.
            
         
               (11)
            
            
               Polijas un Somijas iesniegto trakumsērgas izskaušanas grozīto programmu apstiprināšana ietekmē summu, kas minētajām dalībvalstīm vajadzīga šo programmu īstenošanai, kā apstiprināts saskaņā ar Lēmumu 2010/712/ES. Tādēļ būtu attiecīgi jākoriģē minētajā lēmumā noteiktā Savienības finansiālā ieguldījuma maksimālā summa, kas paredzēta trakumsērgas izskaušanas programmām Polijā un Somijā.
            
         
               (12)
            
            
               Tādēļ attiecīgi būtu jāgroza Lēmums 2010/712/ES.
            
         
               (13)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo laikposmam no 2011. gada 1. janvāra līdz 31. decembrim apstiprina Spānijas 2011. gada 1. februārī iesniegto infekciozā katarālā drudža uzraudzības un izskaušanas grozīto programmu.
   2. pants
   Ar šo laikposmam no 2011. gada 1. janvāra līdz 31. decembrim apstiprina Polijas 2011. gada 5. aprīlī, Slovākijas 2010. gada 13. decembrī un Somijas 2011. gada 12. aprīlī iesniegtās trakumsērgas izskaušanas grozītās programmas.
   3. pants
   Lēmuma 2010/712/ES 10. pantu groza šādi:
   
               1)
            
            
               panta 2. punkta c) apakšpunktu aizstāj ar šādu:
               
                           “c)
                        
                        
                           nepārsniedz šādu summu:
                           
                                       i)
                                    
                                    
                                       EUR 1 800 000 Bulgārijai;
                                    
                                 
                                       ii)
                                    
                                    
                                       EUR 620 000 Igaunijai;
                                    
                                 
                                       iii)
                                    
                                    
                                       EUR 1 450 000 Ungārijai;
                                    
                                 
                                       iv)
                                    
                                    
                                       EUR 7 110 000 Polijai;
                                    
                                 
                                       v)
                                    
                                    
                                       EUR 5 000 000 Rumānijai;
                                    
                                 
                                       vi)
                                    
                                    
                                       EUR 700 000 Slovākijai;
                                    
                                 
                                       vii)
                                    
                                    
                                       EUR 200 000 Somijai.”;
                                    
                                 
                     
         
               2)
            
            
               panta 4. punktu aizstāj ar šādu:
               “4.   Neatkarīgi no 2. un 3. punkta Savienības finansiālais ieguldījums Polijas, Slovākijas un Somijas programmu daļai, kas tiks īstenota ārpus Savienības teritorijas:
               
                           a)
                        
                        
                           tiek piešķirts tikai orālo vakcīnu un ēsmu iegādes un izplatīšanas izmaksām;
                        
                     
                           b)
                        
                        
                           ir 100 % apmērā un
                        
                     
                           c)
                        
                        
                           nepārsniedz:
                           
                                       i)
                                    
                                    
                                       EUR 630 000 Polijai;
                                    
                                 
                                       ii)
                                    
                                    
                                       EUR 250 000 Slovākijai;
                                    
                                 
                                       iii)
                                    
                                    
                                       EUR 65 000 Somijai.”
                                    
                                 
                     
         4. pants
   Šis lēmums ir adresēts dalībvalstīm.
   
      Briselē, 2011. gada 14. jūlijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 115, 29.4.2008., 44. lpp.
   
      (3)  OV L 309, 25.11.2010., 18. lpp.